CELEX: 32012D0319
Language: bg
Date: 2012-06-07 00:00:00
Title: 2012/319/ЕС: Решение на Съвета от 7 юни 2012 година относно позицията, която Европейският съюз следва да заеме в рамките на Съвместния комитет на ЕИП по отношение на изменение на протокол 31 (относно сътрудничеството в специфични области извън четирите свободи) и протокол 37 (съдържащ списъка, предвиден в член 101) към Споразумението за ЕИП

23.6.2012   
            
            
               BG
            
            
               Официален вестник на Европейския съюз
            
            
               L 164/2
            
         РЕШЕНИЕ НА СЪВЕТА
   от 7 юни 2012 година
   относно позицията, която Европейският съюз следва да заеме в рамките на Съвместния комитет на ЕИП по отношение на изменение на протокол 31 (относно сътрудничеството в специфични области извън четирите свободи) и протокол 37 (съдържащ списъка, предвиден в член 101) към Споразумението за ЕИП
   (2012/319/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 172 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 година относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               В протокол 31 към Споразумението за Европейското икономическо пространство (2) („Споразумението за ЕИП“) се съдържат разпоредби и мерки относно сътрудничеството в специфични области извън четирите свободи.
            
         
               (2)
            
            
               Целесъобразно е да се разшири сътрудничеството на договарящите се страни по Споразумението за ЕИП, за да се включи Регламент (ЕС) № 912/2010 на Европейския парламент и на Съвета от 22 септември 2010 година за създаване на Европейската агенция за ГНСС (3).
            
         
               (3)
            
            
               Следователно протокол 31 към споразумението за ЕИП следва да се измени, за да се даде възможност за провеждането на това разширено сътрудничество. По отношение на участието на Норвегия следва в тази връзка да се вземе под внимание и Споразумението за сътрудничество за спътникова навигация между Европейския съюз и неговите държави-членки и Кралство Норвегия (4), и по-специално неговият член 6 относно сигурността. Поради икономически ограничения участието на Исландия в програмите за ГНСС следва временно да бъде прекъснато.
            
         
               (4)
            
            
               За доброто функциониране на Споразумението за ЕИП протокол 37 към Споразумението за ЕИП следва да се разшири, за да включи Съвета за акредитация на сигурността за европейските системи за ГНСС и Административния съвет, създадени с Регламент (ЕС) № 912/2010, а протокол 31 следва да бъде изменен с цел уточняване на процедурите за участие.
            
         
               (5)
            
            
               Позицията на Съюза в рамките на Съвместния комитет на ЕИП следва да бъде основана на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският Съюз следва да заеме в рамките на Съвместния комитет на ЕИП във връзка с предложените изменения на протокол 31 и протокол 37 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Люксембург на 7 юни 2012 година.
      
         
            За Съвета
         
         
            Председател
         
         M. BØDSKOV
      
   
   
      (1)  ОВ L 305, 30.11.1994 г., стр. 6.
   
      (2)  ОВ L 1, 3.1.1994, стр. 3.
   
      (3)  ОВ L 276, 20.10.2010 г., стр. 11.
   
      (4)  ОВ L 283, 29.10.2010 г., стр. 12.
   
      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на протокол 31 (относно сътрудничеството в специфични области извън четирите свободи) и протокол 37 (съдържащ списъка, предвиден в член 101) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство(„Споразумението за ЕИП“), и по-специално членове 86, 98 и 101 от него,
      като има предвид, че:
      
                  (1)
               
               
                  Целесъобразно е да се разшири сътрудничеството на договарящите се страни по Споразумението за ЕИП, за да се включи Регламент (ЕС) № 912/2010 на Европейския парламент и на Съвета от 22 септември 2010 година за създаване на Европейската агенция за ГНСС (1).
               
            
                  (2)
               
               
                  Следователно протокол 31 към Споразумението за ЕИП следва да се измени, за да се даде възможност за провеждането на това разширено сътрудничество. По отношение на участието на Норвегия следва в тази връзка да се вземе под внимание и Споразумението за сътрудничество за спътникова навигация между Европейския съюз и неговите държави-членки и Кралство Норвегия (2), и по-специално неговият член 6 относно сигурността. Поради икономически ограничения обаче участието на Исландия в програмите за ГНСС следва временно да бъде прекъснато.
               
            
                  (3)
               
               
                  За доброто функциониране на Споразумението за ЕИП протокол 37 към Споразумението за ЕИП следва да се разшири, за да включи Съвета за акредитация на сигурността за европейските системи за ГНСС и Административния съвет, създадени с Регламент (ЕС) № 912/2010, а протокол 31 следва да бъде изменен с цел уточняване на процедурите за участие,
               
            ПРИЕ НАСТОЯЩОТО РЕШЕНИЕ:
      Член 1
      Член 1 (Научни изследвания и технологично развитие) от протокол 31 към Споразумението за ЕИП се изменя, както следва:
      
                  1.
               
               
                  Параграф 8 се заменя със следното:
                  
                              „8.
                           
                           
                              
                                          а)
                                       
                                       
                                          Държавите от ЕАСТ участват пълноценно в Европейската агенция за ГНСС, наричана по-нататък „Агенцията“, създадена със следния акт на Съюза:
                                          
                                                      —
                                                   
                                                   
                                                      
                                                         32010 R 0912: Регламент (ЕС) № 912/2010 на Европейския парламент и на Съвета от 22 септември 2010 г. за създаване на Европейската агенция за ГНСС, за отмяна на Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и за изменение на Регламент (ЕО) № 683/2008 на Европейския парламент и на Съвета (ОВ L 276, 20.10.2010 г., стр. 11).
                                                   
                                                
                                    
                                          б)
                                       
                                       
                                          Държавите от ЕАСТ допринасят финансово за дейностите на Агенцията, посочени в буква а), в съответствие с член 82, параграф 1, буква а) от Споразумението и протокол 32 към Споразумението.
                                       
                                    
                                          в)
                                       
                                       
                                          Държавите от ЕАСТ участват пълноправно, без право на гласуване, в Административния съвет и в Съвета за акредитация на сигурността на Агенцията.
                                       
                                    
                                          г)
                                       
                                       
                                          Агенцията има статут на юридическо лице. Във всички държави на договарящите се страни тя се ползва с най-широката правоспособност, предоставяна на юридическите лица съгласно техните закони.
                                       
                                    
                                          д)
                                       
                                       
                                          Държавите от ЕАСТ прилагат спрямо Агенцията Протокола за привилегиите и имунитетите на Европейския съюз.
                                       
                                    
                                          е)
                                       
                                       
                                          Чрез дерогация от член 12, параграф 2, буква а) от Условията за работа на другите служители на Европейския съюз граждани на държавите от ЕАСТ, ползващи се с пълните си граждански права, могат да бъдат наети с договор от изпълнителния директор на Агенцията.
                                       
                                    
                                          ж)
                                       
                                       
                                          Съгласно член 79, параграф 3 от Споразумението спрямо настоящия параграф се прилага част VII (Институционални разпоредби) от Споразумението с изключение на глава 3, раздели 1 и 2 от Споразумението.
                                       
                                    
                                          з)
                                       
                                       
                                          Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията се прилага, с оглед прилагането на посочения регламент, спрямо всички документи на Агенцията, включително и тези, отнасящи се до държавите от ЕАСТ.
                                       
                                    
                                          и)
                                       
                                       
                                          По отношение на Исландия прилагането на този параграф се прекъсва, докато Съвместният комитет на ЕИП не реши друго.
                                       
                                    
                                          й)
                                       
                                       
                                          Настоящият параграф не се прилага за Лихтенщайн.“
                                       
                                    
                        
            
                  2.
               
               
                  В параграф 8а, буква а) се добавя следното:
                  „ , изменен със:
                  
                              —
                           
                           
                              
                                 32010 R 0912: Регламент (ЕС) № 912/2010 на Европейския парламент и на Съвета от 22 септември 2010 г. (ОВ L 276, 20.10.2010 г., стр. 11).“
                           
                        
            Член 2
      Протокол 37 към Споразумението за ЕИП се изменя, както следва:
      
                  1.
               
               
                  Точки 30 и 31 се заличават.
               
            
                  2.
               
               
                  Добавят се следните точки:
                  
                              „34.
                           
                           
                              Съвет за акредитация на сигурността за европейските системи за ГНСС (Регламент (ЕС) № 912/2010).
                           
                        
                              35.
                           
                           
                              Административен съвет (Регламент (ЕС) № 912/2010).“
                           
                        
            Член 3
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3).
      То се прилага от 1 януари 2012 г.
      Член 4
      Настоящото решение се публикува в раздела за ЕИП на и в притурката за ЕИП към Официален вестник на Европейския съюз.
      
      
         Съставено в … на
         
            
               За Съвместния комитет на ЕИП
            
            
               Председател
            
            
               Секретари на Съвместния комитет на ЕИП
            
         
      
      
         (1)  ОВ L 276, 20.10.2010 г., стр. 11.
      
         (2)  ОВ L 283, 29.10.2010 г., стр. 12.
      
         (3)  [Без отбелязани конституционни изисквания.] [С отбелязани конституционни изисквания.]